কৌশিকী
মা কৌশিকী (কখনও কখনও অম্বিকা, মহাসরস্বতী বা চণ্ডিকা নামেও পরিচিত) হলেন একজন হিন্দু দেবী, যিনি মহাদেবীর যোদ্ধৃরূপ এবং অযোনিসম্ভবা শক্তি। দেবতাদের আকুল আহ্বানে সাড়া দিয়ে তিনি পার্বতীর দেহকোষ থেকে আবির্ভূতা হয়েছিলেন রাক্ষস ভ্রাতৃদ্বয় শুম্ভ ও নিশুম্ভকে বধ করার উদ্দেশ্যে। তাঁর অলোকসামান্য সৌন্দর্য অসুরদের আকৃষ্ট করেছিল, শুম্ভ/নিশুম্ভ তাঁর সৌন্দর্যের বর্ণনা শুনে প্রলুব্ধ হয়ে তাঁকে নর্মসহচরী করার মানসে একাধিক দৈত্যকে দূত হিসাবে নিয়োগ করেন, এবং ক্রমে সপার্ষদ ধ্বংস হন। পুরাণের বর্ণনায় তাঁর দিব্যসৌন্দর্য মেঘাচ্ছন্ন চন্দ্রের মতই স্বর্গীয় ও সুশীতল।